ཆེད་མཁས་པ་རྣམས་ཀྱིས་གཅིག་གྱུར་སྒོས་བལྟས་ན།འཆར་འགོད་སྒྲིག་བཟོ་སྡེ་ཁག་སོ་སོས་རྟོག་ཞིབ་ནན་མོ་བྱས་པ་དང་།མཛུབ་སྟོན་བསམ་བློ་གཏན་ཁེལ་གསལ་བོ་བྱས་པས།འཆར་འགོད་གྲུབ་འབྲས་དེ་ཆུའུ་གསུམ་དང་ཁུལ་གསུམ་གྱི་ཧ་ཅང་དབུལ་ཕོངས་ཡིན་པའི་ས་ཁུལ་གྱི་ཡུལ་སྐོར་སྤྱི་ཕན་དབུལ་སྐྱོར་འཆར་འགོད་ཕྱོགས་སྟོན་གྱི་བླང་བྱ་དང་མཐུན་པ་དང་།འཆར་འགོད་ཀྱིས་བཏོན་པའི་འཕེལ་རྒྱས་གནས་ཐིག་དང་རྣམ་པ་དངོས་ཡོད་གནས་ཚུལ་དང་མཐུན་ལ།ལས་གཞི་དང་སྒྲིག་ཆས་ཇུས་འགོད་ཐད་བཀོལ་སྐྱོད་རང་བཞིན་དང་དམིགས་ཡུལ་རང་བཞིན་ལྡན་པར་མ་ཟད།གནད་ཕིགས་དབུལ་སྐྱོར་ཇུས་གཞིར་དམིགས་སའི་རང་བཞིན་དྲག་པོ་ཡོད་པས་ཧ་ཅང་དབུལ་ཕོངས་ཡིན་པའི་ས་ཁུལ་གྱི་ཡུལ་སྐོར་དབུལ་སྐྱོར་འཕེལ་རྒྱས་ཐད་མཛུབ་སྟོན་གྱི་བྱེད་ནུས་ལྡན་པར་འདོད་ལ།ཐེངས་འདིའི་བྱ་བ་སྤེལ་བ་དེ་མཚོ་སྔོན་ཞིང་ཆེན་གྱི་མིག་སྔའི་ཡུལ་སྐོར་འཕེལ་རྒྱས་གནས་བབ་དང་འཚམ་པ་དང་།ཕྱོགས་སོ་སོའི་སྟོབས་ཤུགས་དང་རིགས་སྟོབས་གཅིག་བསྡུས་བྱས་ཏེ་མཚོ་སྔོན་ཞིང་ཆེན་གྱི་ཧ་ཅང་དབུལ་ཕོངས་ཡིན་པའི་ས་ཁུལ་གྱི་ཡུལ་སྐོར་ཐོན་ཁུངས་དགེ་མཚན་སྔོན་འདོན་དང་།ཞིང་སྡེའི་ཡུལ་སྐོར་འཕེལ་རྒྱས་ཀྱི་བསམ་ཕྱོགས་དང་རྣམ་པ་གསར་སྐྲུན།ཡུལ་སྐོར་ཐོན་ལས་ཀྱིས་མཚོ་སྔོན་ཞིང་ཆེན་གྱི་ཧ་ཅང་དབུལ་ཕོངས་ཡིན་པའི་ས་ཁུལ་དབུལ་ཐར་མཁྲེགས་གཏོར་བྱེད་པའི་ཁྲོད་ཀྱི་སྐུལ་ཁྲིད་དང་ཡར་སྐུལ་གྱི་བྱེད་ནུས་འདོན་སྤེལ་གང་ལེགས་བྱས་ཡོད་པར་འདོད།